2020. gada 20. oktobrī Noteikumi Nr. 645

Rīgā (prot. Nr. 62 1. §)

**Grozījumi Ministru kabineta 2007. gada 10. jūlija noteikumos Nr. 485 "Terorisma draudu līmeņa izsludināšanas kārtība"**

Izdoti saskaņā ar

Nacionālās drošības likuma

13. panta otro daļu

Izdarīt Ministru kabineta 2007. gada 10. jūlija noteikumos Nr. 485 "Terorisma draudu līmeņa izsludināšanas kārtība" (Latvijas Vēstnesis, 2007, 117. nr.) šādus grozījumus:

1. Aizstāt noteikumu tekstā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā).

2. Svītrot 2. un 5. punktā vārdu "telefoniski".

3. Izteikt 7. punktu šādā redakcijā:

"7. Valsts drošības dienests nekavējoties:

7.1. ievieš Nacionālo pretterorisma plānu un rīkojas atbilstoši plānam;

7.2. iesniedz Iekšlietu ministrijai preses relīzē iekļaujamo informāciju par:

7.2.1. apstākļiem, kas noteikuši lēmuma pieņemšanu par attiecīgā terorisma draudu līmeņa izsludināšanu;

7.2.2. ieteikumiem sabiedrībai, kā rīkoties, lai pasargātu sevi, novērstu terorisma draudus un mazinātu to iespējamās sekas;

7.2.3. kompetento institūciju kontaktinformāciju, tai skaitā tālruņu numuriem, uz kuriem zvanot iedzīvotāji var saņemt papildu informāciju, vērsties pēc palīdzības un ziņot par aizdomīgām aktivitātēm, kas varētu liecināt par iespējamiem terorisma draudiem."

4. Papildināt noteikumus ar 8.3. apakšpunktu šādā redakcijā:

"8.3. nosūta iekšlietu ministra lēmumu par attiecīgā terorisma draudu līmeņa izsludināšanu publicēšanai oficiālajā izdevumā "Latvijas Vēstnesis."

Ministru prezidents A. K. Kariņš

Iekšlietu ministrs S. Ģirģens